**Strănută păpădia**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A înflorit iar, păpădia

E câmpul zumzet de albine,

Pământul își arată măreția

În primăvara care vine.

Multicolore, diafane

Frumoase , ca niște codane

Trec zilele în grabă mare...

Și cerul e în sărbătoare !

Mătasea lunii, așternută

Peste câmpia adormită

Mângâie coama nopții calde

Dar păpădia, parcă arde !

Arde de dragoste călcată

De talpa firului de iarbă

Câmpia nu îi mai ajunge

Și-nrourată, parcă plânge...

O boare iată, s-a iscat

Și păpădia-a strănutat.

Ce vaiet, ce jale se-aude

Prin iarba cu tălpile ude :

"Unde-au zburat petele de soare,

Când s-a făcut iarnă, de-i ninsoare

Și unde-i păpădia ? Unde ? "

Strigau albinele, flămânde..

"Când păpădia-a strănutat,

Vara, simbria și-a luat".

Le-a șoptit vântul, printre sălcii

Culcând cu grijă, firul ierbii.

Să nu audă și să nu mai știe

Tristețea florilor de păpădie.